
[bookmark: _Hlk30491764]LĪGUMS Nr. 112/1-9.1/2026

(par medicīnas preču piegādi)

Rīgā, datums skatāms laika zīmogā*

Valsts asinsdonoru centrs, reģ. Nr. 90000013926, kuru pamatojoties uz nolikumu pārstāv  direktore Egita Pole kā direktora pienākumu izpildītājs (turpmāk – “Pasūtītājs”), no vienas puses, un
SIA "MedApp", reģ. Nr. 40203451999, juridiskā adrese: Meža Prospekts 28A, Rīga, LV-1014, kuru saskaņā ar statūtiem pārstāv valdes loceklis Marts Ernests Gulbis (turpmāk – “Piegādātājs”), no otras puses,
abi kopā (turpmāk – “Puses”, katrs atsevišķi – “Puse”), pamatojoties uz Pasūtītāja rīkotā publiskā iepirkuma Nr. VADC 2026/15 “Medicīnas preču piegāde” (turpmāk – “Iepirkums”) rezultātiem, noslēdz šo piegādes līgumu (turpmāk – “Līgums”). 
1. LĪGUMA PRIEKŠMETS
1.1. Līguma priekšmets ir pašlīmējošo elastīgo saišu un ķirurģisko salvešu piegāde Pasūtītājam atbilstoši Līguma 1. pielikumā noteiktajām prasībām par Līguma 2. pielikumā noteikto cenu (turpmāk – “Preces”). 
2. PREČU CENA, LĪGUMA SUMMA UN NORĒĶINU KĀRTĪBA
2.1. Preču cenas tiek noteiktas euro, atbilstoši Piegādātāja iesniegtajam piedāvājumam Iepirkumā un ir norādītas Līguma 2. pielikumā. Preču cenas var tikt mainītas tikai Līgumā noteiktajos gadījumos. 
2.2. Preču cenā ir iekļauti visi nodokļi un izdevumi, kas rodas un/vai rastos Piegādātājam sakarā ar Preču ievešanu Latvijas Republikā un to piegādi Pasūtītājam saskaņā ar Līgumu.
2.3. Līgumcena par Precēm un to piegādi visā Līguma darbības laikā ir līdz EUR 21 362,66 (divdesmit viens tūkstotis trīs simti sešdesmit divi euro un 66 centi) bez pievienotās vērtības nodokļa (turpmāk – PVN). Papildus Līgumcenai Pasūtītājs maksā PVN likmi 21 % (divdesmit viena procenta) apmērā jeb EUR 4 486,16 (četri tūkstoši četri simti astoņdesmit seši euro un 16 centi). Kopējā Līguma summa par Precēm ar PVN ir līdz EUR 25 949,82 (divdesmit pieci tūkstoši deviņi simti četrdesmit deviņi euro un 82 centi). 
2.4. Ja saskaņā ar normatīvajiem aktiem turpmāk tiek grozīta PVN likme (vai Preces piegādes sāk aplikt ar PVN) vai Piegādātājs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.5. Pasūtītājs samaksu par Precēm, atbilstīgi faktiski piegādātajam un izpildītajam apjomam, veic ar pārskaitījumu uz Piegādātāja Līgumā norādīto kredītiestādes norēķinu kontu 30 (trīsdesmit) dienu laikā pēc Piegādātāja preču pavadzīmes-rēķina un E-rēķina saņemšanas. E-rēķinu par piegādātajām Precēm Piegādātājs strukturētā elektroniskā formātā nosūta uz Valsts asinsdonoru centra apakšadresātu vienotajā e-adreses sistēmā EINVOICE_VADC@90000013926. 
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma  izdarītājs ir veicis pārskaitījumu uz Līgumā un maksājumā norādīto norēķinu kontu. Pasūtītājs neatbild par starpbanku norēķinu termiņiem.
3. LĪGUMA DARBĪBAS TERMIŅŠ
3.1. Līgums stājas spēkā ar Līguma abpusējas parakstīšanas dienu un ir spēkā 24 (divdesmit četrus) mēnešus no Līguma noslēgšanas dienas vai līdz Līguma 2.3. punktā norādītās Līguma summas sasniegšanai, atkarībā no tā, kurš no nosacījumiem ir iestājies pirmais. 
3.2. Līguma termiņš var tikt pagarināts Pusēm par to rakstveidā vienojoties, ja iestājoties Līguma beigu termiņam (t.i. 24 (divdesmit četri) mēnešiem no Līguma noslēgšanas) nav izlietota visa Līguma 2.3. punktā norādītā Līguma summa un Pasūtītājs nav noslēdzis jaunu līgumu ar Piegādātāju vai citu komersantu  par šī Līguma priekšmetu. Pagarinot Līguma termiņu, tas nevar būt garāks par 5 (pieciem) gadiem, skaitot no Līguma spēkā stāšanās dienas.
3.3. Ja, iestājoties Līguma 3.1. punktā norādītajam termiņam (t.i. 24 (divdesmit četri) mēnešiem no Līguma noslēgšanas), Līguma summa nav iztērēta, taču Piegādātājs 5 (piecu) darba dienu laikā nav saņēmis no Pasūtītāja vienošanās projektu par Līguma pagarināšanu vai aicinājumu šādu vienošanos noslēgt, uzskatāms, ka ir iestājies Līguma 3.1. punktā minētais termiņa nosacījums (24 (divdesmit četri) mēneši) un Līgums uzskatāms par automātiski izbeigtu.  
4. PREČU PIEGĀDES UN SAŅEMŠANAS NOTEIKUMI
4.1. [bookmark: _Hlk184383664]Preces tiek piegādātas un nodotas Pasūtītājam tā juridiskajā adresē – Sēlpils ielā 9, Rīgā, Latvijas Republikā, LV-1007 (piegāde veicama līdz Pasūtītāja noliktavai).
4.2. Pirmā Preču piegāde notiek 2026. gada 37. nedēļā, saskaņojot piegādes precīzu piegādes dienu, Preču apjomu un piegādes laiku ar Pasūtītāju. 
4.3. Katrā turpmākajā Preču piegādē Piegādātājs piegādā Preces Pasūtītājam tā noteiktajā darba laikā, iepriekš savstarpēji saskaņojot Preču pieņemšanas un nodošanas vietu un laiku, ne vēlāk kā 2 (divu) kalendāro nedēļu laikā no katra turpmākā pasūtījuma veikšanas dienas. 
4.4. Par pasūtījumu Līguma izpratnē uzskatāms Pasūtītāja Līguma 10.8.1. punktā noteiktās kontaktpersonas elektronisks (e-pasta) pieprasījums Piegādātāja Līgumā 10.8.2. punktā noteiktajai kontaktpersonai Preču piegādei.
4.5. Preču piegādi, izkraušanu un novietošanu Pasūtītāja norādītajās telpās nodrošina Piegādātājs, izmantojot savu transportu un darbaspēku. 
4.6. Vienlaicīgi ar Precēm Piegādātājs nodod Pasūtītājam visu Preču pavadošo dokumentāciju. 
4.7. Par Preču nodošanu tiek sastādīti abpusēji parakstīti Preču pavadzīmes – rēķini, kas apliecina to, ka Pasūtījums ir piegādāts. Preču pavadzīmēs – rēķinos tiek fiksēts piegādāto Preču nosaukums, iepakojums, daudzums un cena atbilstoši Līguma 2. pielikumam.
5. PREČU KVALITĀTE
5.1. Piegādātājs apņemas piegādāt Preces pienācīgā kvalitātē un oriģināli nedalāmā iepakojumā, atbilstoši ražotāja noteiktajiem Preču uzglabāšanas un transportēšanas nosacījumiem ar derīguma termiņu ne mazāk kā 6 (seši) mēneši no piegādes brīža. 
5.2. Piegādātājs atbild par Preču kvalitāti līdz to derīguma termiņa beigām un sedz Pasūtītājam visus ar Preču neatbilstību kvalitātei saistītos tiešos zaudējumus. Precēm jābūt iepakotām tā, lai transportēšanas un glabāšanas laikā saglabātos nemainīga to kvalitāte. 
5.3. Ja pēc Preču pieņemšanas Pasūtītājs atklāj to iztrūkumu, bojājumus un/vai neatbilstību Līguma un Līguma 1. pielikuma prasībām, Pasūtītājs par iztrūkuma vai neatbilstības faktu sastāda aktu un 5 (piecu) darba dienu laikā nosūta Piegādātājam rakstveida pretenziju.
5.4. Nekvalitatīvas, bojātas un/vai Līgumam un Līguma 1. pielikumam neatbilstošas Preces Piegādātājs apmaina pret atbilstošām, jaunām Precēm 10 (desmit) dienu laikā no brīža, kad Piegādātājs ir saņēmis Pasūtītāja pretenziju. Izdevumus, kas saistīti ar Preču apmaiņu, sedz Piegādātājs.
5.5. Jautājumi par Preču atbilstību Līguma noteikumiem tiek risināti Pusēm, savstarpēji vienojoties. Ja 1 (viena) mēneša laikā vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs ne tikai novērš attiecīgos trūkumus, bet arī Pasūtītāja noteiktajā termiņā un kārtībā sedz eksperta pieaicināšanas izmaksas.
6. PUŠU TIESĪBAS UN PIENĀKUMI
6.1. Piegādātājam ir šādi iepriekš un turpmāk minētie pienākumi: 
6.1.1. veikt savlaicīgu Preču piegādi saskaņā ar Līguma noteikumiem; 
6.1.2. piegādāt Preces atbilstoši Līgumam un tā 1. pielikumam; 
6.1.3. piegādāt Preces par Iepirkumā piedāvāto un Līguma 2. pielikumā noteikto cenu visā Līguma darbības laikā; 
6.1.4. ja Piegādātājs turpmāk nespēj piegādāt Preces, nekavējoties, bet ne vēlāk kā 72 (septiņdesmit divu) stundu laikā, rakstveidā informēt par to Pasūtītāju;
6.1.5. aizstāt neatbilstošas Preces ne vēlāk kā 10 (desmit) dienu laikā pēc pretenzijas saņemšanas no Pasūtītāja, ja Piegādātājs piegādājis Līgumā un 1. pielikumā noteiktajām prasībām neatbilstošas Preces un neatbilstība tiek atklāta pēc to pieņemšanas no Pasūtītāja puses; 
6.1.6. uzņemties atbildību Pasūtītāja priekšā par kaitējumu, kas tam radies sakarā ar Preču kvalitātes trūkumu;
6.1.7. Preču piegādes laikā, atrodoties Pasūtītāja telpās, ievērot darba drošības un ugunsdrošības noteikumu prasības, kā arī Pasūtītāja iekšējās kārtības un citas speciālās prasības;
6.1.8. Piegādātājam pēc Līguma noslēgšanas ir pienākums pēc Pasūtītāja pieprasījuma tā noteiktajā laikā sniegt ziņas un iesniegt dokumentus par Preču uzglabāšanas vietu, apstākļiem, to monitoringu un preču loģistiku no ražotnes noliktavas līdz Pasūtītāja noliktavai.
6.2. Piegādātājam ir šādas iepriekš un turpmāk minētās tiesības: 
6.2.1. saņemt samaksu par pienācīgi piegādātām Precēm;
6.2.2. saņemt nokavējuma procentus, ja Pasūtītājs nav veicis maksājumus 30 (trīsdesmit) dienu laikā no preču pavadzīmes-rēķina abpusējas parakstīšanas brīža.
6.3. Pasūtītājam ir šādi iepriekš un turpmāk minētie pienākumi: 
6.3.1. laicīgi veikt Preču pasūtīšanu;
6.3.2. nodrošināt Preču pieņemšanu, atbilstošu uzglabāšanu līdz lietošanas sākumam un korektu lietošanu atbilstošu ražotāja norādījumiem;
6.3.3. norēķināties par saņemtajām Precēm.
6.4. Pasūtītājam ir šādas iepriekš un turpmāk minētās tiesības: 
6.4.1. atteikties pieņemt Preces, ja netiek ievērota Preču piegāde Līguma 4.1. punktā noteiktajā piegādes vietā vai abpusēji saskaņotajā termiņā;
6.4.2. atteikties pieņemt Līguma nosacījumiem neatbilstošās Preces.
7. PUŠU ATBILDĪBA
7.1. Abas puses ir pilnībā savstarpēji atbildīgas par tiešajiem zaudējumiem, kurus tās nodara viena otrai ar Līguma neizpildi vai nepienācīgu izpildi. Pasūtītājs nenes atbildību par Piegādātāja neiegūto peļņu.
7.2. Ja Piegādātājs atsakās veikt un neveic Līguma 4.2. punktā noteikto pirmo Preču piegādi vai jebkuru no turpmākajām Līguma 4.3. punktā minētajām Preču piegādēm un par to nav brīdinājis Pasūtītāju Līguma 6.1.4. punktā noteiktajā kārtībā, Piegādātājs pēc Pasūtītāja pieprasījuma maksā Pasūtītājam līgumsodu 3 % (trīs procentu) apmērā no Līguma kopējās summas bez PVN, bet ne vairāk kā 10 % (desmit procentu) apmērā no Līguma kopējās summas bez PVN.
7.3. Par Līguma 4.2. punktā vai 4.3. punktā noteikto Preču piegādes termiņa nokavējumu Pasūtītājs ir tiesīgs saņemt no Piegādātāja nokavējuma procentus 0,1% (nulle, komats, viena procenta) apmērā no nokavētās piegādes (pasūtījuma) kopsummas bez PVN par katru nokavēto dienu. 
7.4. Par katru Preču apmaksas nokavējumu Piegādātājs ir tiesīgs saņemt no Pasūtītāja nokavējuma procentus 0,1% (nulle, komats, viena procenta) apmērā par katru nokavēto samaksas dienu no neapmaksātās summas bez PVN, bet ne vairāk kā 10 % (desmit procentu) apmērā no neapmaksātās summas bez PVN.  
7.5. Līgumsoda vai nokavējuma procentu samaksa neatbrīvo Puses no pārējo Līguma saistību izpildes, izņemot, ja iestājas Līguma 9. punktā noteiktie apstākļi.
8. LĪGUMA GROZĪŠANAS KĀRTĪBA UN KĀRTĪBA, KĀDĀ PIEĻAUJAMA ATKĀPŠANĀS NO LĪGUMA
8.1. Līgumu var izbeigt abām pusēm rakstveidā par to vienojoties, kā arī vienpusēji Līguma 8.2., 8.3. un 9.2. punktā paredzētajos gadījumos.
8.2. Pasūtītājam ir tiesības vienpusēji atkāpties no Līguma, par to rakstveidā paziņojot Piegādājam 15 (piecpadsmit) dienas iepriekš, ja:
8.2.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
8.2.2. pret Piegādātāju ir uzsākta maksātnespējas procedūra, vai tā darbība pilnā apjomā vai daļā, kas skar Līguma priekšmetu, ir apturēta;
8.2.3. Piegādātājs nepiegādā Preces atbilstoši Līguma 1. pielikumam un Pasūtītāja pasūtījumam;
8.2.4. nepamatoti atsakās pieņemt Pasūtītāja Preču pasūtījumu;
8.2.5. Preču kvalitāte būtiski atšķiras no Līguma 1. pielikumā vai Preču instrukcijā norādītajām īpašībām;
8.2.6. attiecībā uz Piegādātāju, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt Piegādātāju  darbībās, kas saistītas ar filiāli, personu uz kuras iespējām Piegādātājs balstās, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi;
8.2.7. Piegādātājs Līguma izpildei ir piesaistījis Krievijas Federācijas vai Baltkrievijas Republikas pilsoņus.
8.3. Pasūtītājs var vienpusēji atkāpties no Līguma citu iemeslu dēļ, kas nav minēti Līguma 8.2. punktā, par to brīdinot Piegādātāju vismaz 30 (trīsdesmit) dienas iepriekš. 
8.4. Līguma pārtraukšanas gadījumā:
8.4.1. Pasūtītājs samaksā Piegādātājam par faktiski laikā veiktajām Preču piegādēm, ja puses nevienojas citādi;
8.4.2. Piegādātājs atlīdzina Pasūtītājam radušos zaudējumus, kas Pasūtītājam radušies saistībā ar vienpusēju atkāpšanos no Līguma 8.2. punktā noteiktajos gadījumos un sedz Pasūtītāja izmaksas par izmeklējumu veikšanu līdz jauna līguma noslēgšanai.
9. NEPĀRVARAMA VARA
9.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, valsts vai pašvaldības, vai starptautisko institūciju izdoti akti, kas liedz Pusēm izpildīt savas saistības, u.c. no pusēm neatkarīgi apstākļi, ja šie apstākļi ir iestājušies pēc Līguma noslēgšanas un to iestāšanos neviena no pusēm neparedzēja un nevarēja paredzēt iepriekš.
9.2. Ja force majeure apstākļi turpinās vairāk kā 3 (trīs) mēnešus, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 15 (piecpadsmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
9.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski, tajā skaitā Piegādātāja darījumu partneru, tajā skaitā piegādājamo Preču ražotāja, darbība/bezdarbība.
10. CITI NOSACĪJUMI
10.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, noformējami tikai rakstveidā kā abpusēji parakstīti Līguma pielikumi un kļūst par Līguma neatņemamu sastāvdaļu.
10.2. Jautājumos, kuri nav atrunāti Līgumā, puses vadās no Latvijas Republikas spēkā esošajiem normatīvajiem aktiem.
10.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma Līguma izpildes gaitā.
10.4. [bookmark: _Hlk52205787]Visus strīdus, domstarpības vai prasības, kas saistītas ar Līgumu, tā izpildi, pārkāpšanu, izbeigšanu, Puses risina savstarpēju pārrunu un vienošanās ceļā. Vienošanās tiek noformēta rakstveidā. Ja Puses vienošanos nevar panākt saprātīgā termiņā pārrunu ceļā, tad strīdu nodod izskatīšanai Latvijas Republikas tiesā Latvijas Republikas spēkā esošajos normatīvajos aktos paredzētajā kārtībā. 
10.5. Ja Līguma darbības laikā notiek kādas no pusēm reorganizācija, tās tiesības un pienākumus realizē tiesību un saistību pārņēmējs.
10.6. Piegādātājam nav tiesību nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
10.7. Juridiskās adreses, bankas rekvizītu vai pušu pārstāvju maiņas gadījumā pušu pienākums ir septiņu dienu laikā paziņot par to otrai Pusei.
10.8. Pušu pilnvarotie pārstāvji:
10.8.1. no Pasūtītāja puses: XXXXXXXXXXXXXXXXXXXXX;
10.8.2. no Piegādātāja puses: XXXXXXXXXXXXXXXXXXXXX
10.9. Līgums sastādīts latviešu valodā uz 6 (sešām) lapām ar 2 (diviem) pielikumiem un tiek parakstīts ar drošu elektronisku parakstu ar laika zīmogu.  Abpusēji parakstīts Līgums glabājas gan pie Piegādātāja, gan pie Pasūtītāja.
10.10. Līgumam pievienots šāds pielikumi:
1. pielikums - „Tehniskā specifikācijas”;
2. pielikums – Finanšu piedāvājums”.
11. PUŠU REKVIZĪTI UN PARAKSTI

	Pasūtītājs:
Valsts asinsdonoru centrs
reģ. Nr. 90000013926
Sēlpils iela 9, Rīga, LV-1007
Valsts kase, kods: TRELLV22
Konta Nr. LV20TREL2290567004000
tālrunis: +371 67471472
e-pasts: pasts@vadc.gov.lv



Direktore
(*personiskais paraksts)
Egita Pole
	Piegādātājs:
SIA “MedApp”
Reģ. Nr. 40203451999
Meža Prospekts 28A, Rīga, LV-1014
AS "Citadele banka" PARXLV22
Konta Nr. LV63PARX0028130240001
tālrunis: +371 27888303
e-pasts: info@medapp.lv

Valdes loceklis
(*personiskais paraksts)
Marts Ernests Gulbis

*DOKUMENTS PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU

VADC Nr. {DOKREGNUMURS}}     *DOKUMENTS PARAKSTĪTS AR DROŠU ELEKTRONISKO PARAKSTU   UN SATUR LAIKA ZĪMOGU   L ĪGUMS   Nr.   112/1 - 9.1/2026     ( par  medicīnas preču   piegādi )     Rīgā,  datums skatāms laika zīmogā *     Valsts asinsdonoru centrs , reģ. Nr. 90000013926,  kuru pamatojoties uz nolikumu pārstāv   direktore Egita Pole kā direktora pienākumu izpildītājs   (turpmāk  –   “ Pasūtītājs ”), no vienas puses,  un   SIA " MedApp " , reģ. Nr.  40203451999 , juridiskā adrese:  Meža Prospekts 28A, Rīga, LV - 1014 , kuru saskaņā ar statūtiem pārstāv  valdes locekl is Marts Ernests Gulbis   (turpmāk  –   “ Piegā- dātājs ”), no otras puses,   abi kopā (turpmāk  –   “ Puses ”,   katrs atsevišķi  –   “ Puse ”),   pamatojoties uz Pasūtītāja rīkotā  publiskā iepirkuma Nr. VADC   2026/15   “ Medicīnas preču   piegāde ”  (turpmāk  –   “ Iepirkums ”)  rezultātiem, noslēdz šo piegādes līgumu (turpmāk  –   “ Līgums ”).    1.   LĪGUMA PRIEKŠMETS   1.1.   Līguma priekšmets ir  p ašlīmējošo elastīgo saišu   un ķirurģisko salvešu   piegāde Pasūtītā- jam atbilstoši Līguma 1. pielikumā noteiktajām prasībām par Līguma  2 . pielikumā noteikto  cenu (turpmāk  –   “ Preces ”).    2.   PREČU CENA, LĪGUMA SUMMA UN NORĒĶINU KĀRTĪBA   2.1.   Preču cenas tiek noteiktas  euro , atbilstoši Piegādātāja iesniegtajam piedāvājumam Iepir- kumā un ir norādītas Līguma  2 . pielikumā. Preču cenas var tikt mainītas tikai Līgumā no- teiktajos gadījumos.    2.2.   Preču cenā ir iekļauti visi nodokļi un izdevumi, kas rodas un/vai rastos Piegādātājam sakarā  ar Preču ievešanu Latvijas Republikā un to piegādi Pasūtītājam saskaņā ar Līgumu.   2.3.   Līgumcena par Precēm un to piegādi visā Līguma darbības laikā ir līdz EUR  21   362,66   ( div- desmit viens   tūksto tis   trīs   simti   sešdesmit divi   euro  un  66   centi) bez pievienotās vērtības  nodokļa (turpmāk  –   PVN). Papildus Līgumcenai Pasūtītājs maksā PVN likmi  21 % (divdes- mit viena procenta)   apmērā jeb EUR  4   486,16   ( četri   tūkstoši  četri   simti  astoņ desmit  seši   euro   un  16   centi).  Kopējā Līguma summa par Precēm ar PVN ir līdz EUR  25   949,82   (divdesmit  pieci   tūksto ši   deviņi   simti  četr desmit  deviņi   euro   un  82   centi).     2.4.   Ja saskaņā ar normatīvajiem aktiem turpmāk tiek grozīta PVN likme (vai Preces piegādes  sāk aplikt ar PVN) vai Piegādātājs tiek reģistrēts ar PVN apliekamo personu reģistrā (vai  izslēgts no tā), Līgumcena (kā arī jebkuru Līgumā noteikto daļējo maksājumu apm ērs vai  Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu  vienošanās, ņemot par pamatu cenu bez PVN, kas paliek nemainīga.   2.5.   Pasūtītājs samaksu par Precēm, atbilstīgi faktiski piegādātajam un izpildītajam apjomam,  veic ar pārskaitījumu uz Piegādātāja Līgumā norādīto kredītiestādes norēķinu kontu 30 (trīs- desmit) dienu laikā pēc Piegādātāja preču pavadzīmes - rēķina   un E - rēķina   saņemšanas.   E - rēķinu par piegādātajām Precēm Piegādātājs strukturētā elektroniskā formātā nosūta  uz Valsts asinsdonoru centra apakšadresātu vienotajā e - adreses sistēmā EIN- VOICE_VADC@90000013926.     2.6.   Līgumā noteiktie maksājumi uzskatāmi par izdarītiem ar brīdi, kad attiecīgā maksājuma  iz- darītājs ir veicis pārskaitījumu uz Līgumā un maksājumā norādīto norēķinu kontu. Pasūtītājs  neatbild par starpbanku norēķinu termiņiem.   3.   LĪGUMA DARBĪBAS TERMIŅŠ  

